ზემო წორბისი

ზემო წორბისი — სოფელი საქართველოში, თიღვის მუნიციპალიტეტის ნულის ადმინისტრაციულ ერთეულში (შიდა ქართლის მხარე).თიღვის მუნიციპალიტეტის საკრებულოს დადგენილება №7 თიღვის მუნიციპალიტეტის ადმინისტრაციული ერთეულებისა და რუკის დამტკიცების შესახებ, 2022 წლის 4 ივლისი. «საქართველოს საკანონმდებლო მაცნე».

მდებარეობს მდინარე აღმოსავლეთის ფრონის მარცხენა ნაპირას, ზღვის დონიდან 980 მ-ზე, თიღვიდან 16 კმ-ის და ყორნისიდან 14 კმ-ის დაშორებით. 
 ისტორია 
სოფელი ისტორიული წორბისის ნაწილია. ცალკე სოფლად 1970-იანი წლების ბოლოს გამოიყო. 1990 წლამდე შედიოდა სამხრეთ ოსეთის ავტონომიური ოლქის ზნაურის (ყორნისის) რაიონის ყორნისის სასოფლო საბჭოში. ოლქის (1990) და ყორნისის რაიონის (1991) გაუქმების შემდეგ სოფელი ოფიციალურად მიეკუთვნა ქარელის რაიონს, 2006 წელს კი — ახალშექმნილ თიღვის მუნიციპალიტეტს. 1990-იანი წლების დასაწყისიდან სოფელზე საქართველოს ხელისუფლების კონტროლი ვერ ხორციელდება. 1989 წლის საბჭოთა აღწერით სოფელში იყო 107 მცხოვრები (ოსები), 2015 წელს „სამხრეთ ოსეთის“ დე-ფაქტო რეჟიმის მიერ ჩატარებული აღწერით — 92 მცხოვრები.Итоги всеобщей переписи населения Республики Южная Осетия 2015 года. — გვ. 15.  

ლიტერატურა

სქოლიო

კატეგორია:თიღვის მუნიციპალიტეტის სოფლები
კატეგორია:საქართველოს ოკუპირებული სოფლები